Vaahteraliigaottelu Crocodiles- Saints Tampere
Seinäjoki Priden perinteinen kulkue ja puistojuhla lauantaina 7.6.! Jo neljättä kertaa järjestettävä Seinäjoki Pride huipentuu tänäkin vuonna kulkueeseen ja puistojuhlaan! Kulkue lähtee Keskustorilta kello 14.00, mutta torilla on hulinaa jo kello 13.00 alkaen. Kulkue kulkee läpi Seinäjoen keskustan Lakeudenpuistoon, jossa puistojuhlassa on tarjolla niin livemusiikkia kuin esittäviä taiteitakin! Kulkueen reitti: Keskustori–Kalevankatu–Ruukintie–Kirkkokatu–Lakeudenpuisto Esteettömyys: Reitin pituus on noin kilometri, ja reitti on helppokulkuista ja tasaista, leveää kävelytietä. Puistojuhlassa esiintyy rap-artisti Kullervo ja punkrock-yhtye Jules & Kuolleet Opetuslapset. Paikalla on myös paikallisia yhdistysten sekä käsityöläisten kojuja ja Bar 15:n ruokakoju! Puistojuhlaa juhlimme kello 14-17. Sekä kulkue että puistojuhlat ovat maksuttomia. Muista säänmukainen vaatetus ja teemanmukaiset oheistavarat! Esteettömyys: Lakeudenpuisto on tasaisehko nurmialue, jonka kulkuväylät ovat päällystämätöntä soratietä. Puistossa on kontti-WC (tarkentuu).
Seinäjoki Priden perinteinen kulkue ja puistojuhla lauantaina 7.6.!
Aisha Benahmedin ja Kristiina Peltoniemen yhteisvalokuvanäyttely Ilon puolella Aisha Benahmed (s. 1996) on seinäjokelainen, suomalais-algerialainen valokuvaaja ja toimittaja. Keikka- ja konserttikuvistaan tunnettu Benahmed keskittyy töissään tuomaan esiin livemusiikin ilon- ja riemuntunteet. Siihen viittaa myös näyttelyn nimi Ilon puolella, joka tulee Tiisu-yhtyeen kappaleesta Mitä maailma multa odottaa. Kappaleessa lauletaan “tahdon vain elää ilon puolella” – ja sitähän livemusiikki on, iloa parhaimmillaan. Niin sanotun "perinteisen" keikkakuvaamisen boostaamiseksi Benahmed haluaa töissään kiinnittää huomiota sellaisiin yksityiskohtiin, jotka rikkovat rajoja ja ovat jotain muuta kuin mihin on totuttu. Kuvaajaksi, joka ei pidä studiokuvaamisesta, Benahmedin kuvausjälki on hyvin studiomaista. Kristiina Peltoniemi (s. 2001 Ylihärmässä, k. 2022 Korpilahdella liikenneonnettomuudessa) oli seinäjokelainen valokuvaaja ja kulttuurituotannon opiskelija. Peltoniemi oli jo hyvin nuorena kiinnostunut valokuvauksesta ja taitojen kehittämisestä tällä alalla. Ilo, hymy, positiivisuus ja ystävällisyys kulkivat aina hänen mukanaan, kuten kamerakin usein. Ilon puolella Café Galleria Hyllykalliossa 23.4.2025-31.7.2025. Hyllykalliontie 5, 60510 Seinäjoki. Avoinna joka viikko, varmista aukioloajat kahvilan Facebook-sivulta. Näyttelyyn voi varata yksityisesittelykierroksen, otathan yhteyttä benahmedaisha@gmail.com!
Aisha Benahmedin ja Kristiina Peltoniemen yhteisvalokuvanäyttely Ilon puolella
Tiina Laasosen yksityisnäyttely Tunnen puun, joka kasvoi suureksi esittelee seinäjokiselta kuvanveistäjältä uusia teoksia Seinäjoen taidehallin Hallissa. Näyttely käsittelee yhteisöllistä muistia, pientä puun elämän mittaista ajanjaksoa ajan pitkässä jatkumossa. Näyttelyn teokset on valmistettu puumateriaalista, joka on kerätty avoimella puunkeruukampanjalla paikallisten asukkaiden kotipihoilta Seinäjoelta, Lapualta ja Vaasasta. Keskeinen osa näyttelyä ovat taideteosten materiaaleihin liittyvät muistot ja tarinat, jotka taiteilija kirjoitti ylös puumateriaalia kerätessään. Tarinat ja muistot ovat näyttelyn teosten muotokielen ja aiheiden lähtökohtia. Taiteilija itse muistaa omenapuun, jonka istutti äitinsä kanssa voikukkapellosta raivattuun puutarhaan. Vuosia myöhemmin äiti antoi Laasoselle myrskyn katkaiseman omenapuunoksan toivoen, että siitä syntyisi taideteos. Lopulta se sai uuden elämän Äidin omenapuunoksa -teoksena, joka on esillä näyttelyssä. Laasonen käsittelee teoksissaan ja niiden tekotavassa puihin liittyvää tunnesidettä, niiden suhdetta muistoihin, henkilöhistoriaan ja identiteettiin. Laasosen työskentelyssä perinteinen käsityöläisyys ja puuntyöstötekniikat yhdistyvät nykykuvanveiston kanssa. Työskentelyprosessi on hidas, vaitonainen ja samaa työvaihetta toistava. Hallin rouhea ja betoninen arkkitehtuuri tarjoaa taustan eri puulajien sävyille, puun lämmölle ja pehmeydelle. Kookkaat teokset noudattelevat Laasoselle tuttua muotokieltä: puisia nauhoja, neuleita ja helmiä. Muodot symboloivat jatkuvuutta ja katkeamattomuutta sukupolvien ketjussa ja ajassa. Tiina Laasonen Tiina Laasonen (s. 1968 Kauhava) asuu ja työskentelee Seinäjoella. Laasonen valmistui vuonna 1993 Kankaanpään taidekoulusta kuvanveistäjäksi. Laasonen on toiminut myös ympäristötaiteilijana ja tehnyt useita julkisia teoksia. Hänen veistoksiaan ja tilataideteoksiaan on nähty lukuisissa galleria- ja museonäyttelyissä Suomessa ja ulkomailla, ja hänen teoksiaan on monissa museoissa ja julkisissa kokoelmissa. Tiina Laasoselle on myönnetty 2019 Sanomalehti Pohjalaisen Vaasan Jaakkoo -kulttuuripalkinto, 2017 Pohjanmaan taidetoimikunnan taidepalkinto ja 1997 Nuori pohjalainen taiteilija -palkinto. Taiteilijan työskentelyä on tukenut SKR Etelä-Pohjanmaan rahasto ja Taiteen edistämiskeskus. Kuva: Katariina Vestergård
Know a Tree that Grew Up is a solo exhibition by Tiina Laasonen presenting new works by the Seinäjoki based sculptor. The exhibition deals with communal memory and observes a lifespan of a single tree in relation to the long continuum of time. The works in the exhibition are made from wood collected through an open call: Local people in Seinäjoki, Lapua and Vaasa donated material for the artworks directly from their gardens. While collecting the pieces of wood for the art works, the artist took notes on the stories and memories the donators had on the material. The stories and memories later became central to the exhibition: they serve as the subject of the artworks as well as the starting point for the formal language of the exhibition. The artist herself still remembers how she and her mother planted an apple tree in the garden cleared from the dandelion field. Years later, the mother gave Laasonen an apple tree branch cut by a storm, hoping that the brach could be turned into a work of art. In the end, the branch got a new life as Mother’s apple tree branch, an artwork on display in the exhibition. Through her art as well as the process of working, Laasonen reflects on the emotional bond associated with trees, the way they connect to our memories, personal histories and identities. Laasonen’s work combines traditional craftsmanship and woodworking techniques with contemporary sculpture. The working process is slow, silent and often repeating the same work phase. The large works follow the form that is familiar to Laasonen: they turn into wooden strips, knits and beads. The shapes symbolize continuity and unbrokenness in the chain of generations and time. The rough and concrete architecture of Seinäjoki Kunsthalle exhibition space provides a contrasting background for the varying tones of different types of wood, the warmth and tenderness of the material.
Tunnen puun, joka kasvoi suureksi -taidenäyttely esittelee seinäjokisen kuvanveistäjän, Tiina Laasosen, uusia teoksia
Kunsthalle Seinäjoki's exhibition by sculptor Tiina Laasonen
Tunnen puun, joka kasvoi suureksi -taidenäyttely Seinäjoen taidehallilla
Tiina Laasonen: I Know a Tree that Grew Up
Tunnen puun, joka kasvoi suureksi -näyttelyn avoimia avajaisia vietetään perjantaina 13.6.2025 klo 16-20 näyttelytila Hallissa. Talossa järjestetään samaan aikaan Kalevan Navetan kesäpäivä -tapahtuma. Tapahtumaan on vapaa pääsy kaikille. Lämpimästi tervetuloa! Tiina Laasosen yksityisnäyttely Tunnen puun, joka kasvoi suureksi esittelee seinäjokiselta kuvanveistäjältä uusia teoksia Seinäjoen taidehallin Hallissa. Näyttely käsittelee yhteisöllistä muistia, pientä puun elämän mittaista ajanjaksoa ajan pitkässä jatkumossa. Laasonen tarkastelee teoksissaan ja niiden tekotavassa puihin liittyvää tunnesidettä, niiden suhdetta muistoihin, henkilöhistoriaan ja identiteettiin. OHJELMA Näyttelyn avoimet avajaiset ovat osa Kalevan Navetan kesäpäivää. Klo 16-20 Seinäjoen taidehallin näyttelyavajaiset: Tunnen puun, joka kasvoi suureksi.Vapaa pääsy taidehallin näyttelyihin. Klo 16-20 Muistojen puu -työpaja, Itikka, 2. krs. Ilmainen non-stop työpaja, jossa kävijät pääsevät kirjoittamaan puihin liittyviä muistoja ja kiinnittämään ne Muistojen puun oksille. Klo 17:30-18 Taiteilijahaastattelu: Tiina Laasonen, Hugo-sali, 2. krs. Seinäjoen taidehallin ts. taidekuraattori Laura Laukkanen haastattelee Tunnen puun, joka kasvoi suureksi -näyttelyn taiteilijaa Tiina Laasosta. Äärellä-bistro avoinna klo 16-21:30 Kalevan Navetan 1. kerroksessa. Koko kesäpäivän ohjelman löydät täältä. Taidehallin taidenäyttelyiden avajaiset ovat aina kaikille avoimia, maksuttomia ja kaikenikäisille sopivia tapahtumia. Avajaisia järjestetään pääasiassa Kalevan Navetan tapahtumapäivien yhteydessä, jolloin talo on täynnä myös muuta monipuolista kulttuuriohjelmaa. Avajaisissa järjestetään taiteilijoiden ja kuraattoreiden haastatteluja, avoimia työpajoja ja opastuksia, joiden avulla uudesta näyttelystä saa enemmän irti. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin. Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.
Tunnen puun, joka kasvoi suureksi -näyttelyn avoimet avajaiset Seinäjoen taidehallilla
Art Exhibition Opening Event at the Kunsthalle Seinäjoki
Avoimet näyttelyavajaiset: Tunnen puun, joka kasvoi suureksi
Art Exhibition Opening Event: I Know a Tree that Grew Up
Livemusiikkia lauantaisin Ravintola Verstaan kesäterassilla Piirillä. Tule nauttimaan mukavasta illasta hyvän ruuan ja juoman pariin Seinäjoen aurinkoisimmalle kesäterassille. KESÄN BÄNDIT La 7.6. Heli & The Bads Jacks duo La 14.6. Anne Vihelä & Tomi Lähdesmäki La 5.7. Jonna Pirttijoki La 12.7. Villakko La 19.7. Family Business DJ La 26.7. Henri Peltola La 2.8. Dom som sjunger blues La 9.8. Juha Lagström La 16.8. Takamaa & Haavisto duo Ilmainen sisäänpääsy keikoille. Keikat alkavat klo 19.00. Sateen sattuessa keikka sisällä Ravintola Verstaan ravintolasalissa. Lue lisää: https://ravintolaverstas.fi/kesaterassi/
Ravintola Verstaan kesäterassi, Piiri, Seuralantie 25, 60220 Seinäjoki
Livemusiikkia lauantaisin Ravintola Verstaan kesäterassilla Piirillä.
Livemusiikkia Ravintola Verstaan kesäterassilla
Penne, ravioli, myky, gnocchi, klimppi. Rakkaalla pastalla on monta nimeä. Taideyliopiston Seinäjoen yksikön järjestämässä Siltama-tapahtumassa Anu Hopia ja Sulevi Riukulehto kertovat Etelä-Pohjamaan tarinaa ruokamaakuntana erilaisten pastaruokien näkökulmasta. Tervetuloa mukaan kuulemaan alueen ruokahistoriasta ja -trendeistä klimppien, mykyjen ja makaronien saattelemana sekä jakamaan omia muistoja ruoasta ja erityisesti pastaruokiin liittyvistä perinteistä. Tapahtuman yhteydessä taiteilija Hilla Hautanen kokoaa syötävän taideteoksen, jonka osallistujat pääsevät luento-osuuden päätteeksi nauttimaan. Tapahtuma on kaikille avoin ja maksuton. Tapahtuman järjestäjänä toimii Taideyliopiston Seinäjoen yksikkö ja rahoittajana Seinäjoen yliopistokeskus. Tapahtuma on osa Kalevan Navetan afterworkeja.
Ruokakertomuksia Etelä-Pohjanmaalta ja syötävä taideteos
Siltamat: Ruokatarinoita Etelä-Pohjanmaalta
Heikää Live alkaen kello 22 -> K18, ilmainen sisäänpääsy Esiintyjät: Aaltonen, Senssi, Pide, Östermyra DJ: DJ Josio Host: Haapasen Ossi
Etelä-Pohjanmaan ajankohtaisinta räppiä nousee lavalle Wanhassa Mestarissa alkaen kello 22
Heikää Live: Aaltonen, Senssi, Pide & Östermyra
Seinäjoen Keskustorilla tapahtuu keskiviikkoiltaisin klo 18 alkaen, kun Iltatori kerää yhteen erilaisia myyjiä. Iltatori on kaikille avoin, eli tervetulleita ovat niin kotikirppismyyjät varastojensa aarteiden kanssa, kuin perinteiset rompe- ja markkinamyyjätkin. Mukaan tarvitaan oma pöytä, viltti tai rekki. Keskiviikon Iltatoreja järjestetään säännöllisesti (poislukien torin tapahtumille varatut illat) ilmoittautuneiden myyjien määrän mukaisesti, mikäli sää sallii. Myyntipaikka tulee varata etukäteen puhelinnumerosta 0500 662 162 tai sähköpostilla veikko@veikkowallenius.fi . Myyntipaikan hinta 5 e kerätään paikan päällä. Tervetuloa viihtymään Keskustorille!
Kirppis-, rompe- ja markkinamyyntitapahtuma keskiviikkoisin